  Туспуктэм: Григорий Фомин Майя Бывальцева 21-тӥ шуркынмонэ 9 часысен 15 часозь Удмуртиысь сюресъёс вылын вузъёсты нуллӥсь автомобильёс но калыкез нуись-вайись транспорт понна сюбегатонъёс огдырлы кутэмын. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Вераськон мынэ Ижкар – Вотка но Вотка – Кельчино – Перм улосвылэн гож  сюресъёс сярысь. Водительёсты та сюрес люкетъёсы пыронлэсь ало но мукет сюресты бырйыны куро. Со сяна, федерал автомобиль сюресъёсъя «Прикамье» управление ивортэмъя, 10 часысен 23 часозь М-7 трассалэн Татарстанэн гожез дорысен Пермь шаерысь Большая Сосновака черкогуртозь 6 тонналэсь секыт бадӟым машинаослы ветлон уретэмын.  Тодэ вайытом, Ижкарын уй ӵоже 14 сантиметр мында лымы усиз. Можгаын – 13 сантиметр, Сарапулын – 10 сантиметр, Воктаын – куать сантиметр, Эграын – вить сантиметр. Тегъёс: Удмуртия куазь Авто сюбегатонъёс сюресъёс лымы  